Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 942/12/8807	Michalovce, 22.7.2014
EEČ : 2-66-264-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona v štádiu pokusu podľa § 14 ods. 1 Tr. zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.1.2013, spisová značka Pv 942/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13. 09. 2012 v čase od 08.00 h. do 10.00 h., v lesnom poraste prezývanom „Baba“, v katastrálnom území obce Remetské Hámre, okres Sobrance, na parcelách č. XXXXX patriacich do lesného pôdneho fondu, bez povolenia na výrub, v úmysle odcudziť spílil 2 metre kubické drevnej hmoty druhu buk, 2 metre kubické drevnej hmoty druhu hrab a 1 meter kubický drevnej hmoty druhu jaseň, pričom bol pristihnutý policajnou hliadkou, čím tak pre XXXXX neoprávneným výrubom dreva spôsobil škodu vo výške 156, 55 €,   
Uznesením prokurátora Okresnej prokuratúry XXXXX zo dňa 25.1.2013, spisová značka Pv 942/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. Pv 942/12 z 25. 01. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže podľa § 212 ods. 2 písm. d) Tr. zákona v štádiu pokusu podľa § 14 ods. 1 Tr. zákona, proti obvinenému ml. XXXXX na tom skutkovom základe, že dňa 13. 09. 2012 v čase od 08.00 h do 10.00 h v lesnom poraste prezývanom „Baba“, v katastrálnom území obce Remetské Hámre, okres Sobrance, na parcelách č. XXXXX patriacich do lesného pôdneho fondu, bez povolenia na výrub, v úmysle odcudziť spílil 2 m^3 drevnej hmoty druhu buk, 2 m^3 drevnej hmoty druhu hrab a 1 m^3 drevnej hmoty druhu jaseň, pričom bol pristihnutý policajnou hliadkou, čím tak pre XXXXX neoprávneným výrubom dreva spôsobil škodu vo výške 156,55 €.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Zároveň bolo obvinenému mladistvému uložené, aby sa zdržal akéhokoľvek protiprávneho konania a viedol riadny život a podľa § 216 ods. 3 Tr. poriadku bolo obvinenému mladistvému uložené na základe dohody o náhrade škody uzavretej dňa 31. 12. 2012 s poškodeným, aby v priebehu skúšobnej doby poškodenému uhradil škodu vo výške a mesačných splátkach v zmysle citovanej dohody.  

Predmetné uznesenie sa stalo právoplatným dňa 08. 02. 2013.

Skúšobná doba pre podmienečné zastavenie trestného stíhania uplynula dňom 08. 02. 2014.

Po uplynutí skúšobnej doby bol vyžiadaný odpis registra trestov a správy o povesti obvineného mladistvého. Poškodený bol požiadaný o oznámenie, či obvinený mladistvý, resp. jeho zákonný zástupca ku dňu 08. 02. 2014 uhradili celú činom spôsobenú škodu v zmysle uzavretej dohody o náhrade škody. 

Bolo zistené, že obvinený ml. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, uhradil poškodenému celú činom spôsobenú škodu a teda vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený ml. XXXXX sa v skúšobnej dobe podmienečného zastavenia trestného stíhania osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor